# RMS Lusitania

*Ovo je članak o britanskom prekooceanskom brodu. Za druga značenja vidi Luzitanija*

| RMS Lusitania
 |
| --- |
|  Lusitania prvi put stiže u New York 13. rujna 1907.
 |
| Državna pripadnost: Velika Britanija
 |  |
| Naručitelj
 | Cunard Line
 |
| Brodogradilište
 | John Brown & Co. Ltd , Clydebank, Škotska
 |
| Kobilica položena
 | 16. lipnja 1904.
 |
| Porinuće
 | 7. lipnja 1906.
 |
| Stavljen u službu
 | prvo putovanje 7. rujna 1907.
 |
| Status
 | torpediran i potopljen od njemačke podmornice U-20. 7. svibnja 1915. 1959 putnika i posade na brodu, (1198 poginulih i 761 preživjelih). Olupina leži cca 11 km od svjetionika Old Head of Kinsale, Irska, na dubini od 140 m
 |
| Matična luka
 | Liverpool
 |
| Karakteristike
 |
| Istisnina
 | 44 060 t
 |
| Dužina
 | 239,88 m, 787 ft
 |
| Širina
 | 26,52 m, 87 ft
 |
| Gaz
 | 33,6 ft
 |
| Pogon
 | 25 kotlova, 4 parne turbine *Parsons* bez reduktora, ukupna snaga 76 000 ks. 4 trokraka propelera, zamjenjeni za četverokrake 1909.
 |
| Brzina
 | 25 čvorova, (46,3 km/h / 28,8 mph), maksimalna registrirana 26,7 čvorova, (49,4 km/h)
 |
| Kapacitet
 | putnika 552 prvi razred, 460 drugi razred, 1186 treći razred, 2198 ukupno
 |
| Posada
 | 850
 |

**RMS Lusitania** bio je britanski prekooceanski brod izgrađen 1907. godine. Zajedno sa svojim blizancem RMS *Mauretania*, tada najveći i najbrži brod na svijetu. Torpediran i potopljen od njemačke podmornice *U-20*. kraj irske obale 7. svibnja 1915. što je bio jedan od povoda za ulazak Sjedinjenih Američkih Država u Prvi svjetski rat.

## Izgradnja

Izgrađen je u brodogradilištu *John Brown & Co. Ltd*, u Clydebanku, Škotska, za kompaniju *Cunard Line*, u doba velikog međunarodnog natjecanja velikih pomorskih kompanija iz Velike Britanije i Njemačke za osvanjem Plave vrpce, priznanja za najbrži putnički brod. Nazvan je po rimskoj provinciji Luzitaniji, koja se nalazila u današnjem Portugalu. Početkom 20. stoljeća najbrži prekooceanski brodovi bili su njemački, te se Velika Britanija nastojala vratiti u utrku. Istovremeno američki financijer J. P. Morgan planirao je kupiti sve sjevernoatlantske brodarske kompanije, ukljućujući i britansku *White Star Line*. 1903. predsjednik *Cunard Linea* Lord Inverclyde iskoristio je te prijetnje da bi kod britanske vlade isposlovao subvencije za izgradnju novih brodova.

Porinuće Lusitanije.
Vlada je također pristala isplaćivati godišnje subvencije za održavanje brodova u stanju ratne spreme te za održavanje poštanske službe. Već na pokusnim vožnjama, Lusitania obara sve dotadašnje rekorde postavljene u pomorskoj industriji, te je otkriveno da velika brzina stvara snažne vibracije na krmi . Nakon potrebnih modifikacija brod je isporučen 26. kolovoza 1907.

## Rana karijera

Do uvođenja u promet blizanca *RSM Mauretania* kasnije iste godine, najveći je i najbrži brod na svijetu. Već na svom prvom putovanju iz Liverpoola za New York preotima Plavu vrpcu za zapadni prelazak njemačkom transatlantiku *Detschland*, a u listopadu iste godine i za istočni od broda *Kaiser Wilhelm II.*.

Lusitania u plovidbe .
Nakon dvogodišnjeg nadmetanja sa svojim blizancem za naslov najbžeg broda, *Mauretania* trajno osvaja naslov 1909. Za osmogodišnje službe obavio je 202 prelazaka Atlantika. 1909. sudjeluje u New Yorku na Hudson-Fulton Celebration, proslavi povodom 300 godina putovanja Henryja Hudsona po rijeci koja nosi njegovo ime, i 100 godina prvog parobroda *Clermont*, Roberta Fultona.

## Rat i potapanje

Iako je 1913. prilagođen za tu namjenu, po izbijanju Prvog svjetskog rata, brod nije zapljenjen za prijevoz trupa, radi velike potrošnje goriva i prevelikih dimenzija, te nastavlja redovnu linijsku plovidbu između Europe i Sjeverne Amerike. Za vrijeme rata radi štednje goriva, broj putovanja je smanjen na jedno mjesečno i brzina je smanjena na 21 čvor.

Potapanje Lusitanije (crtež).
Iako je i pri toj brzini to bio najbrži brod na svijetu, čak 10 čvorova brži od podmornica, poduzeta je serija mjera predostrožnosti: ime je izbrisano, tradicionalno crveni dimnjaci su ofarbani u crno, nije nosio zastave, i dr. 4. veljače 1915. Njemačka proglašava područje oko britanskih otoka ratnom zonom, i da će nakon 18. veljače biti potopljeni svi saveznički brodovi bez upozorenja. Unatoč tome i upozorenju koje je njemačko veleposlanstvo u Washigtonu objavila 22. travnja
 , Lusitania nastavlja sa redovnom plovidbom, te posljednji put isplovljava iz New Yorka 1. svibnja 1915.
Torpediran je i potopljen od njemačke podmornice *U-20*. 7. svibnja, 11 do 15 km južno od rta Old Head of Kinsale.
Potapanje broda 1915., okrenulo je javno mišljenje protiv Njemačke, te je bilo jedan od glavnih razloga kasnijem ulasku SAD-a u rat. Recentno otkriće municije u olupini otvara mogućnost da je brod bio legitimni ratni cilj. Potapanje Lusitanije smatra se drugom najpoznatijom pomorskom katastrofom nakon potonuća *Titanica*.

## Reference

## Vanjske veze

* theblueriband.com/ Arhivirano 2012-03-26 na Wayback Machine-u
* maritimequest.com Arhivirano 2021-02-01 na Wayback Machine-u
* lusitania.net
* atlanticliners.com
* ocean-liners.com/
* rmslusitania.info/